Andreas Nielsen (grønlandsk politiker)

Andreas «Anda» Niels Adam Kristian Nielsen (født 10. mars 1910 i Qoornoq, død 1993) var en grønlandsk jurist og politiker, som blant annet var medlem av Grønlandskommisjonen og Grønlands Landsråd. 

Hans politiske karriere startet som kommunepolitiker, i kommunalrådet og kommunestyret, før han i 1949 ble medlem av Grønlandskommisjonen. Etter en periode som suppleant ble han valgt inn i Grønlands Landsråd i 1959, og satt der i to perioder, fram til 1967. I tillegg til sin politiske karriere har han også jobbet i radio, og har jobbet i administrasjonen i kullminen i Qullissat. Han har også vært kretsdommer og meddommer i Landsretten. Han ble tildelt Belønningsmedaljen av 2. grad med krone. Da han ble pensjonist flyttet han til Nuuk, da hjembygda Qoornoq var nedlagt.

Referanser 

Grønlandske politikere